ועדת הכספים, כנסת 18, פרוטוקול מספר 816, 2011-07-13 09:15

משה גפני: אני מתכבד לפתוח את ישיבת ועדת הכספים.

משה גפני: על סדר היום הצעת חוק הגברת האכיפה בשוק ההון (תיקוני חקיקה), תשע"א-2011.

משה גפני: אני מבקש להודיע לגבי הסעיף האחרון בסדר היום, הצעת חוק נכי רדיפות הנאצים, תיקון מספר 17, כפל קצבה, התשס"ז-2007, הצעת חוק שלי שאנחנו הצבענו עליה להחיל עליה דין רציפות וחבר הכנסת אלקין ביקש רביזיה.

משה גפני: אני מבקש להסיר את זה מסדר היום מכיוון שחבר הכנסת אלקין הודיע לי שהוא מסיר את הרביזיה.

משה גפני: לכן החלטת הוועדה בעניין של חוק נכי רדיפות הנאצים תקפה ואנחנו נחיל על הצעת החוק הזאת דין רציפות.

משה גפני: אני מבקש לומר לחברי הקואליציה בוועדת הכספים שהיה סיכום שיתקיים דיון עם משרד האוצר לגבי החוק הזה על מנת שנגיע להסכמה או לפשרה.

משה גפני: נפגשתי עם שר האוצר לפני כחודש כדי לקבוע ישיבה בה נשב עם הדרגים המקצועיים בעניין הזה אבל עד היום לא נקבעה פגישה.

משה גפני: רק לאחר שאתמול שמתי את זה בסדר היום, הודיעו לי שרוצים להיפגש אתי ביום שישי.

משה גפני: אני באמת עובד ביום שישי, אבל יש אנשים שצריכים להיות בפגישה והם לא בדיוק עובדים ביום שישי, אבל זה גם לא משנה.

משה גפני: אני אמרתי שאני גדלתי באופקים ובאופקים אנחנו המרוקאים, אצלנו הכבוד שווה יותר מכסף.

משה גפני: ולכן על הכבוד של הוועדה אני לא אשמח.

ציון שמע: אני מצטרף למרוקאים.

משה גפני: על כבוד הוועדה אני לא אשתוק ולכן זה יהיה על סדר היום.

משה גפני: אז הודיע לי חבר הכנסת אלקין שהוא מסיר את הרביזיה ולכן ההצעה תקפה.

משה גפני: דרך אגב, אמרתי גם ברדיו קודם שככל הנראה מתברר, גם מהדיון על האשפוז הסיעודי, שכאשר הקדוש ברוך הוא חילק את השכל, היו שם רק אנשי משרד האוצר ואנחנו היינו מאחור.

משה גפני: כל העולם אומר משהו ואנשי משרד האוצר אומרים דבר אחר, אז השכל רק אצלם.

משה גפני: אני הולך לערער על העניין הזה.

משה גפני: יכול להיות שנקיים דיון על השכל שהקדוש ברוך הוא חילק לאנשי משרד האוצר.

יצחק וקנין: כנראה שהם השכבה העליונה, כפי שכותב הרמב"ם.

זהבה גלאון: בפני מי אתה הולך לערער?

משה גפני: כאן, בוועדה.

משה גפני: נקיים דיון על השכל שהקדוש ברוך הוא חילק.

משה גפני: אני חולק על זה.

משה גפני: אני חושב שזה לא נכון.

משה גפני: אני חושב שהקדוש ברוך הוא חילק את זה בשווה, אבל מכיוון שהם טוענים והכסף אצלם, צריך לקיים על זה דיון על למה רק אצלם נמצא השכל.

משה גפני: אומר סגן שר הבריאות כאן בדיון, והוא אחראי על , אומרת השופטת מיכל אגמון, אומרים כל חברי ועדת הכספים לדורותיהם שמשרד האוצר לא צודק והם אומרים, לא, השכל אצלנו.

משה גפני: נגמר העניין הזה.

משה גפני: אני מתנצל בפני החברים הנכבדים שנמצאים כאן לדיון בסעיף הראשון.

משה גפני: אנחנו עוברים לסדר היום, הצעת חוק הגברת האכיפה בשוק ההון (תיקוני חקיקה), תשע"א-2011.

משה גפני: אני מבקש להקדים ולומר בעניין הזה שאנחנו בעצם קיימנו מספר דיונים.

שגית אפיק: שבעה.

משה גפני: אנחנו מיצינו את כל הדיון בנושא.

משה גפני: אמרנו שאנחנו מאוד מקלים במה שהממשלה הביאה בתחילת הדרך, אנחנו מאוד מקלים בסנקציות, אנחנו מכניסים את הנתונים להקלות ולפעמים אפילו הקלה של מאה אחוזים בכל העניין של האכיפה המינהלית.

משה גפני: אנחנו סבורים שזאת טובת המערכת, אנחנו סבורים שזאת טובת העניין, ושוב, אני חוזר ואומר שהשכל הוא לא רק אצלנו אלא נמצא גם אצל אחרים.

משה גפני: שמענו את כולם, שמענו את הגופים, שמענו את אגף שוק ההון, שמענו את אנשי ההסתדרות שהיו כאן, שמענו את החברות השונות ועצרנו כאשר באו נציגי ההסתדרות ואמרו שהם מבקשים לשבת עם אגף שוק ההון לגבי היועצים הפנסיוניים.

משה גפני: אמרנו שאנחנו בעד הידברות.

משה גפני: אני איש של שלום ושל הסכמות.

משה גפני: אני מתעצבן רק כשלא יושבים אתנו ולא מגיעים להסכמות.

משה גפני: אגב, אני חייב לציין את אגף שוק ההון לשבח שאף על פי שהוא במשרד האוצר, בכל אופן יש לו שכל והוא ישב עם אנשי ההסתדרות והם הגיעו להחלטה, כך הבנתי אבל תכף נשמע, שמשאירים את החלק של היועצים הפנסיוניים, משאירים אותם בחקיקה הקיימת.

משה גפני: אני מזהיר את אנשי ההסתדרות, מזהיר, אבל ההחלטה היא בידיכם ואני לא אהיה צדיק יותר מהאפיפיור, המצב החוקי היום הוא יותר רע מאשר כאשר החוק הזה של האכיפה המנהלית יעבור.

משה גפני: המצב הוא יותר רע מכיוון ששם הסנקציות הן יותר חזקות.

משה גפני: המצב הוא יותר רע ואתם יודעים שהוא יותר רע.

משה גפני: אלא מה, אתם בונים על העניין שכמו שעד היום אגף שוק ההון לא אכף את החוק הקיים, אז אתם בונים על כך שגם הלאה לא תהיה אכיפה.

משה גפני: אולי אתם בונים על זה שלפי החוק הקודם ככל הנראה אתם יכולים לעשות ביטוח לפי דבריכם, יכול להיות, אבל אני לא חושב כך.

משה גפני: אני חושב שהיה צריך לשים את זה בחוק, זאת טובת העניין, ואני גם חושב שמי שלמשל הוא דירקטור והוא נמצא במלכ"ר, ללא כוונת רווח, יש תנאים מקלים לחלוטין לגבי העניין הזה, ותכף נשמע את אגף שוק ההון בעניין הזה.

משה גפני: אני רוצה לומר שמיצינו את הדיון.

משה גפני: כולנו יודעים על מה מדובר.

משה גפני: הקלנו מאוד בסעיפים, עשינו דברים לפי דעתי מאוד משמעותיים.

משה גפני: אני לא חושב שמישהו צריך להיות מודאג כתוצאה מהחוק הזה אלא להפך.

משה גפני: המצב היה שאם לא היה חוק, אגף שוק ההון בסופו של דבר היה הולך לפי החוק הקיים ולפי החוק הקיים המצב היה יותר רע.

משה גפני: ההחלטה היא בידיכם.

משה גפני: אני לא כופה וכפי שאמרתי אני בעד הידברות.

משה גפני: אם זאת המסקנה של אגף שוק ההון יחד עם ההסתדרות אליה הם הגיעו לגבי העניין הזה, אנחנו נלך בדרך הזאת.

משה גפני: אני מבקש ממנהל אגף שוק ההון, פרופסור עודד שריג, אם אתה יכול להציג את הסיכומים ולאחר מכן נקיים דיון קצר ונלך להצבעה.

עודד שריג: אני חושב שבגדול תיארת נכון.

עודד שריג: אנחנו במסגרת חוק הייעוץ נישאר במסגרת הקיימת.

משה גפני: המשנה ליועץ המשפטי לממשלה, אני מקדם אותך בברכה.

משה גפני: אני מתנצל על זה שאמרתי שמתי שהקדוש ברוך הוא חילק את השכל הוא נתן את זה רק לאנשי משרד האוצר.

משה גפני: זה פשוט לא נכון.

משה גפני: הוא נתן את זה גם למשרד המשפטים.

אבי דיכטר: נפגעתי.

משה גפני: אני מתנצל.

משה גפני: גם אנשי משרד המשפטים, בוודאי באגף של היועץ המשפטי לממשלה, היו יחד עם אנשי משרד האוצר.

משה גפני: אני מנסה כל הזמן להפריד ביניהם אבל לא תמיד הולך לי.

עודד שריג: בתשעה קבין שהתחלקו בין המשרדים, אצלם זה שמונה וחצי.

עודד שריג: הסיכום אכן נעשה עם ההסתדרות לבקשתם.

עודד שריג: הם מפרשים את המצב הקיים בצורה שונה מאתנו.

עודד שריג: כפי שאמרתי בעבר, הפרשנות שלנו של המצב הקיים שגם במצב הקיים לא ניתן לעשות ביטוח ולקבל שיפוי.

עודד שריג: הפרשנות שלהם היא שונה.

עודד שריג: אנחנו חיים לפי הפרשנויות, גם של היועצים המשפטיים במשרד האוצר וגם של משרד המשפטים, ואני גם רוצה להגיד שאנחנו חושבים שזה נכון.

עודד שריג: זאת אומרת, במהות אנחנו חושבים שזה נכון שתינתן לנו אפשרות לטפל באנשים שנמצאים במצב שבו הם יועצים לאנשים לגבי כספים ארוכי טווח אבל כדי לקדם את העניין, ומכיוון שהחוק הזה חשוב גם לדעת ההסתדרות, אנחנו החלטנו להשאיר את המצב על מכונו בנושא של חוק הייעוץ, את כל אותם תיקונים שעשינו בחוקי פיקוח אנחנו משאירים בעינם, ומי שיצטרך להישפט לפי מעשיו, יצטרכו להיות נבחנים לפי חוק הייעוץ וזה יהיה במתכונת הקיימת.

עודד שריג: אני חושב שזה ממצה.

משה גפני: תודה.

עודד שריג: מחדד לי כאן ברוך שהסמכויות שלנו בעניין של חיפוש ותפיסה עדיין קיימות.

עודד שריג: זאת אומרת, אנחנו מדברים רק על אותו חלק.

שגית אפיק: זה החידוש היחיד בהצעת החוק שבעצם יחול.

עודד שריג: כן.

עודד שריג: חלק מהסיכון הוא שהתיקון הוא רק לגבי הענישה.

משה גפני: יש לכם מזל שאני לא בהסתדרות.

משה גפני: אני הייתי מייעץ לכם אחרת, אבל בסדר.

משה גפני: היום יש לכם ממונה על שוק ההון אדם נחמד ותסתדרו אתו, אבל מחר הוא הולך להיות מנכ"ל משרד האוצר – לא שאני יודע שקורה שם משהו, אבל יש שם תזוזות כל הזמן – ויבוא ממונה אחר על שוק ההון ויהיה יותר קשוח, אז תהיו בבעיה.

משה גפני: אתם מודעים לזה.

ציון שמע: אנחנו מודעים לכל.

זאב חושינסקי: דיברת על מלכ"רים ואני מבקש לקבל התייחסות.

עודד שריג: אני יכול לומר על זה כמה מלים.

עודד שריג: ראשית, יש לנו היום סמכות להקל בהתאם למה שמצדיק המצב, כולל את השכר שמקבל אדם ולכן אני חושב שהנושא הזה מטופל.

עודד שריג: אנחנו אמרנו.

עודד שריג: בכל זאת אני רוצה להתייחס לעוד דבר אחד שהוא חשוב בעניין הזה.

עודד שריג: כבר חז"ל התייחסו לעניין של שומר חינם.

עודד שריג: אדם שומר חינם איננו פטור ואני חושב שגם את זה צריך לקחת בחשבון.

משה גפני: אם אתה משווה את זה לשומר חינם, אני מבקש שתגיד את כל ההלכה בעניין של שומר חינם, כדי שיהיה להם ברור.

עודד שריג: בפעם האחרונה אני למדתי את זה בתיכון.

משה גפני: אני לא יודע מה למדת בתיכון, אבל אני יודע מה אני למדתי בישיבה.

משה גפני: שומר חינם חייב רק בדבר אחד, בפשיעה.

שגית אפיק: בתוספת החמישית יש נסיבה חמישית שמתייחסת לשכר ולהכנסה השנתית של המפר.

משה גפני: לדירקטור במקרה הזה.

שגית אפיק: יש נסיבת הפחתה בתוספת החמישית שמתייחסת להיקף הכנסה שנתית של המפר ולכן מפר שהוא מתנדב, אין לו שכר ולכן סיבת ההפחתה הזאת תחול עליו.

שגית אפיק: יש עוד נסיבות הפחתה אחרות כמו נסיבות אישיות שגם יכולות לחול על מתנדב כזה ולכן למעשה לא מתעוררת הבעיה שאתם עמדתם עליה.

זאב חושינסקי: את מתייחסת להכנסה בגוף או להכנסה בכלל?

שגית אפיק: ההכנסה השנתית של האדם עצמו.

זאב חושינסקי: זה הגוף המוסדי שהוא דירקטור בו או בכלל באופן כללי?

זאב חושינסקי: אטם הוא מנכ"ל באיזה מקום אבל הוא דירקטור במקום אחר.

שגית אפיק: לא, מהגוף.

זאב חושינסקי: זה כתוב?

ציון שמע: זה צריך להיות מהגוף.

משה גפני: צריך להכניס את זה.

ציון שמע: זה חייב להיות מהגוף ולא הכנסה.

שגית אפיק: זאת צריכה להיות הכנסתו השנתית מהגוף.

שגית אפיק: צודק.

משה גפני: אתם השגתם את מה שהשגתם מעודד שריג ועכשיו השגתם אצלנו כך שיתווסף בחוק הכנסתו השנתית מהגוף.

שגית אפיק: נעשה גם וגם.

שגית אפיק: גם הכנסתו השנתית וגם הכנסתו השנתית מהגוף.

שגית אפיק: זאת אומרת, אם הכנסתו השנתית מהגוף היא אפס, זה יילקח בחשבון.

עודד שריג: עדיין אני רוצה להדגיש.

עודד שריג: בעינינו חשוב שגם אותם אלו שמגיעים כמתנדבים לקרנות פנסיה, יהיו אנשים שייקחו את התפקיד ברצינות ויבצעו אותו על הצד הטוב ביותר.

שגית אפיק: להבהיר.

שגית אפיק: נסיבת ההפחתה הזאת מופיעה בהצעת החוק כרגע לגבי חוק הביטוח וחוק קופות הגמל, מאחר שאת חוק הייעוץ הפנסיוני משאירים במצב הקיים ואין לו נסיבות הפחתה כמו שמופיעות כאן.

זאב חושינסקי: אבל זה לא רלוונטי.

זאב חושינסקי: אלה דירקטורים.

משה גפני: לא, זה בסדר.

משה גפני: מה שאומרת היועצת המשפטית, היא אומרת כללית.

משה גפני: מכיוון שאתם רציתם והם קיבלו את זה שלגבי הייעוץ הפנסיוני זה לא יהיה בפנים, אז זה לא קיים שם.

משה גפני: לגבי שני החוקים האחרים שעליהם מדברים, על דירקטורים, שם ייכנס העניין הזה שאם מישהו הוא דירקטור במלכ"ר, למשל, יש מקרים בהם בא בן אדם והוא מתנדב, יש מלכ"ר שעוסק במורים – על זה דיבר אתי יושב ראש הסתדרות המורים יוסי וסרמן וזאת טענה נכונה וגם עודד קיבל את הטענה הזאת – אנחנו נציין את זה בגוף החוק, וזה מה שהוסכם עכשיו, שיש שתי נסיבות מקלות כאשר האחת היא הכנסתו השנתית.

משה גפני: אם למשל האיש הזה סתם לא משתכר הרבה כסף, והשנייה, אם הוא לא מקבל כסף מהגוף, הכנסתו מהגוף.

משה גפני: אז כל מנהל אגף שוק ההון שירצה לקבל החלטה על דירקטור כזה, הוא יהיה חייב לקחת את זה בחשבון.

משה גפני: זה מספק את הנושא הזה.

עודד שריג: מקובל.

משה גפני: אדוני המשנה ליועץ המשפטי לממשלה, אבי ליכט, אני מבקש אם אתה יכול להתייחס לעניין הזה גם לגבי הנושא של הביטוח ועמדתך המשפטית בעניין.

אבי דיכטר: קודם כל, תודה שהזמנתם אותי.

אבי דיכטר: אני באתי על פי בקשת

אבי דיכטר: כם להבהיר את העמדה המשפטית שלנו לגבי שאלת הביטוח והשיפוי.

אבי דיכטר: אני אתייחס לזה בקצרה.

אבי דיכטר: השאלה הזאת מורכבת בעצם משתי שאלות שלובות.

אבי דיכטר: קודם כל, לגבי השאלה העקרונית, לגבי ביטוח ושיפוי של עיצומים מינהליים ואחר כך לגבי השאלה מה קורה אם אין הסדר ספציפי בחוק כמו במקרה שלפנינו.

אבי דיכטר: בהיבט העקרוני, כיוון שהתכלית של העיצום היא עונשית במהותה, היא מהווה בעצם תחליף לאכיפה פלילית.

אבי דיכטר: הכוונה היא לעשות משהו הרבה יותר יעיל ומהיר כאשר הכוונה היא גם להעניש וגם ליצור הרתעה.

אבי דיכטר: ההנחה שיש מישהו אחר שישלם את זה, בין באמצעות ביטוח ובין באמצעות שיפוי, מעיינת בעצם את האלמנט העונשי ואת אלמנט ההרתעה.

אבי דיכטר: לכן היא בעצם חותרת תחת כל התכלית של העיצום.

אבי דיכטר: זה דומה ליצירת הסדר ואז לעשות דרכו חור גדול שכל האנשים שאנחנו רוצים יצאו מהחור הזה.

אבי דיכטר: לכן כבר היום בחלק גדול מההסדרים החקיקתיים יש הסדר שאוסר על ביטוח ושיפוי במקרה של קנס או במקרה של דיני עונשין.

אבי דיכטר: גם בחוק החברות אסור לחברה לבטח או לשפות נושא משרה אלא בתנאים מסוימים שלא רלוונטיים לענייננו.

אבי דיכטר: בחוק העונשין יש סעיף מפורש שאומר שאסור לבטח בעניין קנס פלילי ואני רוצה להגיד שקנס פלילי, אפשר ללמוד את זה אפילו מכוח קל וחומר לגבי עיצום כי קנס פלילי הוא נושא גם הנושא של הקנס וגם האלמנט של הקלון, של הרישום הפלילי במקרים מסוימים, כאשר בעיצום אין את זה.

אבי דיכטר: כל העניין בעיצום הוא למנוע את הקלון.

אבי דיכטר: אני מבין – זה גם עלה בחוק של רשות ניירות ערך – שיש טענות לגבי השגת אלמנט הרתעה והאלמנט העונשי דרך מנגנונים עקיפים כמו אכיפה פנימית בתאגיד, סכומי פרמיה מסוימים, השתתפות עצמית, אבל כל הדברים האלה הם רק בשוליים.

אבי דיכטר: במהות הסדר ביטוח ושיפוי מדבר על כך שצד ג' נושא בקנס או עיצום על מעשה פסול שעשה אדם מסוים.

אבי דיכטר: לכן לטעמנו אין להתיר את הדבר הזה.

אבי דיכטר: ביטוח ושיפוי רלוונטיים לטעמנו במקרים כאשר יש צד ג' שנפגע ואנחנו רוצים להיטיב את נזקיו כמו בדיני נזיקין, ואז יש אינטרס אחר בדיני נזיקין שזה להיטיב נזק של מישהו אחר.

אבי דיכטר: במקרה שלנו הקנס הזה הולך לאוצר המדינה וברוך השם אוצר המדינה לא יקום וייפול על הקנסות ועל העיצומים הכספיים.

אבי דיכטר: המדינה לא צריכה את הכסף הזה בשביל לסגור את הגירעון בתקציב או דברים כאלה.

אבי דיכטר: הרעיון הוא פשוט להעניש.

זהבה גלאון: באיזה מקרים אתם כן חושבים שאפשר לקבל את הכסף הזה?

אבי דיכטר: אני מסביר.

משה גפני: לא, לא הסברת.

משה גפני: אמרת משפט קצר.

משה גפני: האם אתה יכול להרחיב בזה?

אבי דיכטר: בחוק ניירות ערך למשל, גם בחוק החברות, אנחנו מוכנים להתיר שיפוי וביטוח במקרה של הוצאות שכר טרחת עורך דין.

אבי דיכטר: בן אדם נושא בסיכון.

זהבה גלאון: שכר טרחת על איזה מקרים?

אבי דיכטר: בן אדם שבא בפני ועדת העיצומים או בפני הממונה והוא צריך לממן , מבחינתנו אנחנו לא חושבים שמימון עורך הדין הוא חלק מההרתעה והענישה.

אבי דיכטר: לכן אין לנו בעיה שאת זה ישפו ויבטחו.

אבי דיכטר: אבל אנחנו לא רוצים שתהיה סיטואציה בה הוא מבטח את עצם הקנס כי בעצם אז לא עשינו כלום.

שגית אפיק: הנושא של שכר טרחה מופיע גם בחקיקה הקיימת בפניכם.

אבי דיכטר: יש את זה.

משה גפני: זאת אומרת, מה שאתה אומר, אם אני מבין נכון, זה שצריך שתהיה הרתעה.

אבי דיכטר: נכון.

משה גפני: הקנס הוא הרתעה, הוא עונש, לא חשוב מה.

אבי דיכטר: עונש הרתעתי.

משה גפני: אבל אם החברה רוצה להעמיד לו או שמשפים אותו על העניין הזה, מבטחים אותו כדי שהוא יוכל לקבל ייצוג משפטי, הוא טוען שהוא לא עשה את העבירה, הוא לא אשם בעבירה הזאת, כל מה שהחוק קובע – גם בחוק רשות ניירות ערך וגם בחוק הזה – לא היה, החברה יכולה, על ידי ביטוח או על ידי שיפוי להעמיד לו הגנה משפטית.

אבי דיכטר: בדיוק.

משה גפני: אם יתברר אחרי כל מה שנעשה שבכל אופן הייתה פשיעה, נניח במקרה של שומר חינם, במקרה של דירקטור כזה – דווקא מצא חן בעיניי העניין של שומר חינם – אז אי אפשר לשפות את הקנס מכיוון שאין את ההרתעה.

אבי דיכטר: בדיוק.

משה גפני: זה מה שאתה אומר.

אבי דיכטר: חד משמעית.

אבי דיכטר: בדיוק.

אבי דיכטר: לכן גם בחוק ניירות ערך מה שעשינו, הסכמנו לוותר על סכום הקנס.

אבי דיכטר: כלומר, כאשר הגיע מצב שבו היה קנס על יחידים והוא היה מאוד גבוה ואמרו לנו שאנחנו לא נותנים להם לבטח ולשפות והקנסות מאוד גבוהים על יחידים, העדפנו להוריד בצורה מאוד משמעותית את הקנס על יחידים אבל עדיין לאסור ביטוח ושיפוי כדי לא לנטרל את אלמנט ההרתעה.

אבי דיכטר: גם כאן היינו מוכנים לעשות את הדבר הזה כדי לשמור את גרעין ההרתעה.

אבי דיכטר: הם משיקוליהם לא מעוניינים ודווקא כאן אני מצטרף להערת היושב ראש.

אבי דיכטר: הסכומים עכשיו יותר גבוהים מכפי שהיו בהצעה המתוקנת, אבל שוב, כל אחד עושה לעצמו כפי שהוא מוצא לנכון.

אבי דיכטר: אנשים הם ילדים גדולים.

אבי דיכטר: לגבי הסדר שלילי.

אבי דיכטר: לפני שבאתי ביקשתי שיספרו לי ויש מעל עשרה – ואני אומר באופן זהיר – חוקי עיצומים וכנראה יש יותר מעשרה.

אבי דיכטר: קרוב לעשרים אני מניח.

אבי דיכטר: שוב, רק כלל אצבע.

אבי דיכטר: הנושא של ביטוח ושיפוי מופיע עכשיו בחוק של רשות ניירות ערך ועכשיו הוא גם נכנס כאן.

אבי דיכטר: לטעמנו זה שזה לא מופיע בכל החוקים לא יוצר הסדר שלילי כי התכלית הזאת, התכלית שאנחנו מדברים עליה, אפשר להגיע אליה גם באמצעות תוצאה פרשנית וגם באמצעות ניתוח הפסיקה כי בפועל, ברגע שאתה עושה ביטוח לקנס ומעיין אמצעי הרתעה של המדינה, אתה בעצם פוגע בתקנת הציבור.

אבי דיכטר: לפי סעיף 30 לחוק החוזים, חוזה שפוגע בתקנת הציבור הוא בטל.

אבי דיכטר: לכן לטעמנו גם בהסדר הקיים היום, בין מכוח סעיף 30 ובין מכוח הסמכויות הרגולטוריות שיש לממונה על שוק ההון לאשר פוליסות ביטוח מקצועי, את הסעיפים האלה אסור לעשות.

אבי דיכטר: אסור לבטח את הדבר הזה.

אבי דיכטר: לכן העובדה שאנחנו הוצאנו את ההסדר הזה והחזרנו אותו למודל הקודם, לא אומר בשום פנים ואופן שאפשר יהיה לפרש את החוק הקיים כיוצר הסדר שלילי, את החוק של ניירות ערך, והעובדה שחזרנו לנוסח הקודם מאפשרת ביטוח ושיפוי.

אבי דיכטר: לדבר כזה יכולה להיות השלכת רוחב לא רק על התחום של אגף שוק ההון.

אבי דיכטר: יש היום הרבה מאוד הסדרים שכבר נמצאים בנושא איכות סביבה, הלבנת הון, תעופה, בהם יש עיצומים כספיים ואנחנו מאוד מאוד לא היינו רוצים שתתקבל פרשנות שאומרת שאת כל הדברים האלה אפשר יהיה לבטח ולשפות.

אבי דיכטר: המהלך שאנחנו מבצעים עכשיו בשורה ארוכה של חוקים הוא מהלך אסטרטגי של מעבר מפלילי למינהלי, שבסופו של דבר גם ישרת את טובת האזרח.

אבי דיכטר: אם אנחנו עכשיו נכניס לעצמנו גול עצמי דרך ביטוח ושיפוי, כאילו שמטנו את הקרקע מתחת לכל ההסדרים האלה.

אבי דיכטר: לכן חשבתי, גם על פי בקשתכם, שנכון יהיה לבוא ולהבהיר לפני שמצביעים איך אנחנו רואים את העמדה ואיך אנחנו חושבים ומחייבים את הממונה על שוק ההון להפעיל את שיקול דעתו.

אבי דיכטר: תודה רבה.

משה גפני: אבי ליכט, אני מאוד מודה לך על הדברים.

משה גפני: אני רוצה לשאול את נציגי ההסתדרות.

משה גפני: שמעתם את מה שאמר המשנה ליועץ המשפטי לממשלה.

משה גפני: אני מותיר לכם את הברירה.

משה גפני: ההחלטה שלכם היא בסופו של דבר תתבצע כאן.

משה גפני: אומר מנהל אגף שוק ההון שהוא הגיע להסדר עם ההסתדרות וזה בסדר, הוא מקבל את הפשרה הזאת.

משה גפני: זה מה שהוא אמר לי.

משה גפני: אומר המשנה ליועץ המשפטי לממשלה את מה שאני אמרתי לכם ואת מה שאמרתי לעופר עיני.

משה גפני: אומר את זה עכשיו היועץ המשפטי לממשלה באופן קטגורי וחד משמעי.

משה גפני: זאת תמונת המצב.

משה גפני: לא מפריע לי לתת לכם התייעצות של עשר דקות.

משה גפני: בכל אופן, זאת החלטה שאתם תישאו על גבכם.

משה גפני: אני אטען מעל כל במה, ברגע שתהיה האכיפה הראשונה על היועצים הפנסיוניים והמנהל הבא של אגף שוק ההון ואני בכוונה לא אומר המנהל הנוכחי.

משה גפני: אני מוכן אפילו לעשות הפסקה של עשר דקות כי זה נושא חשוב.

זאב חושינסקי: אני יכול להשיב?

משה גפני: אתה יכול לעשות מה שאתה רוצה כשאני אתן לך רשות.

משה גפני: אני נותן לכם את כל הבמה.

משה גפני: אני מאפשר לכם את הכול.

משה גפני: אני אומר לכם שזה שיקול מאוד רציני בעניין הזה.

משה גפני: אם אתם לא צריכים את ההתייעצות, יש לי הרבה עבודה ויש לי היום מספיק מלחמות.

משה גפני: אתם יכולים לתת מיד תשובה, אבל אני גם מאפשר לכם להתייעץ.

משה גפני: שמעתם את מה שאמר אבי ליכט.

משה גפני: אתם יודעים היטב את מה שקורה.

משה גפני: קיימנו על זה דיונים.

משה גפני: היו על זה התייעצויות.

משה גפני: ההחלטה היא בידיכם.

משה גפני: אם אתם אומרים שלא צריך הפסקה להתייעצות, בסדר, אני אמשיך את הדיון ואני אאפשר לכם אחרי כן להתייחס לכך.

משה גפני: אבי, אני מודה לך.

זהבה גלאון: הם אומרים שהם הגיעו להסדר.

משה גפני: כן.

משה גפני: אני אומר לך בדיוק את התהליך.

משה גפני: אני לא חייב לקבל שום עסקת חבילה והוועדה ודאי לא חייבת לקבל אלא היא מחליטה על פי מיטב מצפונה.

משה גפני: נקודה.

משה גפני: האכיפה המינהלית היא באמת נושא חדש ואז התקשר אלי עופר עיני ואמר שהוא לא רוצה על הייעוץ הפנסיוני, על העובדים הזוטרים, את החלת העניין הזה.

משה גפני: התחלתי להסביר לו שזה נזק אבל הוא אמר, לא, אף על פי כן הוא לוקח את זה על עצמו.

משה גפני: אמרתי לו שישב עם אגף שוק ההון ואם תגיעו להסכמה, טוב, ואם לא, הוועדה תכריע.

משה גפני: זה מה שאמרתי לו.

משה גפני: הם ישבו עם אגף שוק ההון.

משה גפני: בדרך קרה עוד משהו.

משה גפני: היו אנשים במשרד האוצר שצעקו במליאת הכנסת – לא במיקרופון – מה זה, לא ילכו כאן נגד עופר עיני.

משה גפני: לא חשוב שמות, אבל אנשים בכירים מאוד במשרד האוצר.

משה גפני: אני אמרתי בוועדת הכספים שאני לא הולך להיות צדיק יותר מהאפיפיור.

משה גפני: אני חולק על ההסתדרות בעניין הזה, אבל אני מקבל את עמדתם.

משה גפני: אם אנשי משרד האוצר, האנשים הבכירים ביותר במשרד האוצר, הבכירים ביותר, אומרים שהם לא הולכים נגד עופר עיני, מי אני הקטן שאלך נגד עופר עיני?

משה גפני: אני חושב שההסתדרות טועה, אני חושב שזה לא נכון.

משה גפני: אני יודע את עמדתו של היועץ המשפטי לממשלה, אני יודע את עמדתו של אבי ליכט ואני יודע את עמדת הייעוץ המשפטי כאן, היועצת המשפטית של הוועדה.

משה גפני: אני חושב שהם שוגים, אבל שמנו הכול על השולחן.

משה גפני: ברגע שמישהו ילך לבג"ץ, ידע שהכל נאמר כאן, מימין ומשמאל, מפנים ומאחור, הכול היה בדיון ושום דבר לא נשכח מאתנו.

משה גפני: אם ילכו לבג"ץ, בג"ץ יכריע בעניין הזה.

משה גפני: כמו שבג"ץ קיבל היום את העמדה נגד משרד האוצר על האש"ל, יכול להיות שהוא יקבל עוד בג"צים.

משה גפני: הבעיה שמשרד האוצר גם לא מתייעץ אתנו בדברים החשובים והוא ייפול כמו באשפוז הסיעודי.

משה גפני: ארנן שגב, לא ארוך כי מיצינו את הכול.

משה גפני: אתה מדבר יפה ואל תפתה אותי לזה שאני אשמע אותך הרבה זמן.

משה גפני: דבר קצר.

ארנון שגב: תודה אדוני היושב ראש.

ארנון שגב: רק מספר שאלות הבהרה.

ארנון שגב: קיבלנו את ההודעה על ההסדר המתגבש רק ברגעים אלה ואנחנו מנסים להבין.

משה גפני: מילא אני תמים, אבל אתם?

ארנון שגב: בזמן הקצר או הקרוב.

משה גפני: מדברים על זה חודש.

משה גפני: במה עסקתם כל התקופה שלא ידעתם?

משה גפני: אתם ידעתם.

ארנון שגב: אדוני היושב ראש, אכן, בכל מקרה את הוראות החוק אני רואה רק עתה ועל כך אני עומד.

שגית אפיק: אם יש לך הערות לגוף החוק, אנחנו נעבור על גוף החוק.

משה גפני: אנחנו קוראים עכשיו את החוק.

משה גפני: אם אתה מעיר עכשיו את ההערות, לא תוכל להתייחס אחר כך.

ארנון שגב: אני לא מעיר אדוני.

ארנון שגב: אני רק מבקש לקבל הבהרה.

ארנון שגב: האם ההסדר שהתגבש מדבר רק על עובדים של בעלי רישיון ייעוץ פנסיוני, להבדיל מאשר עובדים של בעלי רישיון משווק פנסיוני?

ארנון שגב: זאת אומרת, האם ההסדר חל רק על יועצים פנסיוניים או חל גם על משווקים פנסיוניים?

משה גפני: שגית, בבקשה.

שגית אפיק: ההסדר הוא חזרה לחוק הקיים.

שגית אפיק: חוק הייעוץ הפנסיוני הקיים למעשה מפנה בסעיפים שלו לחוק הביטוח.

שגית אפיק: מכיוון שחוק הביטוח משתנה בהצעת החוק הזאת שבפניכם בסעיף 1 שלו, מה שעשינו זה, חזרנו על כל אותם סעיפים שקיימים היום בחוק הביטוח הקיים והחלנו אותם על חוק הייעוץ הפנסיוני.

שגית אפיק: כלומר, כל נושאי המשרה וכל העובדים שהיום חוק הייעוץ הפנסיוני חל לגביהם, הוא ימשיך לחול לגביהם בדיוק אותו הדבר.

שגית אפיק: אין שינוי מהמצב הקיים ביחס לחוק הייעוץ הפנסיוני.

שגית אפיק: יישאר המצב הקיים על כנו.

שגית אפיק: זאת אומרת, אנחנו תכף נעבור על ההסדר עצמו ואפשר יהיה אולי להבין את זה יותר, אבל סעיפים 32 עד 36, נדמה לי.

ארנון שגב: כלומר, אם אני מבין נכון יהיה בעצם הסדר שונה ביחס לעובדים של הייעוץ הפנסיוני לגביהם יחולו הוראות החוק דהיום.

שגית אפיק: העיצום הכספי והקנס האזרחי הקיים היום.

שגית אפיק: בחוק הביטוח ובחוק קופות הגמל תחול הצעת החוק, סעיף 1 וסעיף 2 להצעת החוק עם כל ההוראות החדשות שהוכנסו.

ארנון שגב: עוד שאלה אחת.

ארנון שגב: האם הנקודה נבחנה מבחינת המערך המשפטי?

ארנון שגב: האם בכך שהייתה הצעה מסוימת במסגרת הצעת החוק, האם רואים בכך הסדר שלילי?

שגית אפיק: על הסדר שלילי ענה המשנה ליועץ המשפטי לממשלה.

ארנון שגב: לגבי שיפוי וביטוח.

שגית אפיק: לא רק לגבי שיפוי וביטוח.

שגית אפיק: הוא ענה על הסדר שלילי.

משה גפני: אני אענה לך.

זהבה גלאון: תכין את העתירה.

משה גפני: כן, זאת העתירה.

משה גפני: זה בסדר, אין בעיה.

משה גפני: אני לא מציע לך לעתור לבג"ץ.

ארנון שגב: לא, חלילה וחס.

משה גפני: סתם, עצה בחינם.

משה גפני: לא ביקשתי אגרה על הייעוץ הזה.

ארנון שגב: התקבלו ההערות של יושב ראש הסתדרות המורים.

משה גפני: אני עונה לך.

משה גפני: אמרתי ואני עכשיו מסכם את מה שאמרתי.

משה גפני: אני כל הזמן במהלך החוק הזה הלכתי לקראת כל מה שאפשר על מנת להגיע למצב בגלל שבכל אופן אכיפה מינהלית זה דבר חדש.

משה גפני: הרעיון הוא רעיון נכון, העיקרון, אם הוא יתבצע טוב, הוא טוב, הוא לטובת העמיתים ולטובת המנהלים.

משה גפני: זה לטובת העניין.

משה גפני: לא הולכים למסלול פלילי וכל מה שנלווה לדבר הזה.

משה גפני: אני בכלל לא בטוח האם המסלול של הייעוץ הפנסיוני – אמרתי את זה ושמעת גם את המשנה ליועץ המשפטי לממשלה אבי ליכט – האם במסלול שאנחנו הולכים על סוכני הביטוח, על קרנות ההשתלמות, על קופות הגמל והמהלך שאנחנו הולכים על הייעוץ הפנסיוני, מה יותר טוב.

משה גפני: יתכן שהייעוץ הפנסיוני יותר טוב כמו שטוענים בהסתדרות, יתכן שהמהלך של קופות הגמל או הביטוח יותר טוב, כמו שאנחנו סבורים וכמו שסבור גם אגף שוק ההון.

משה גפני: אבל אני איש ליברלי ואני לא רוצה ללכת בכפייה.

משה גפני: אגב, לגבי הסתדרות המורים, זה סיפור אחר.

משה גפני: שם זה סיפור שבאמת אני חושב שאנחנו צריכים לעודד אנשים שיעסקו בחיים הציבוריים, שיתרמו בכל מיני מלכ"רים ואני מאוד תומך בדבר הזה כל השנים.

משה גפני: המדינה יותר ויותר יוצאת מדברים שהיא מחויבת לאזרחים שלה ונכנס המגזר השלישי, נכנסים אנשים שעושים דברים בהתנדבות גם בתחום הרפואי, גם בתחום החינוכי, גם בתחומים רבים שהמדינה פשוט יוצאת מהם.

משה גפני: לכן אני בעד עידוד מוחלט של האנשים המתנדבים.

משה גפני: ברגע שנאמר לי הנושא הזה, והעירו את תשומת לבי לגבי הנושא הזה של המלכ"רים, של אלה שהם דירקטורים בהתנדבות, מיד התקשרתי למנהל אגף שוק ההון ואמרתי לו שזאת טענה צודקת והטענה הזאת, אמרה לי גם היועצת המשפטית וזה נכון, זה מוסדר בחוק.

משה גפני: אני לא חושב שיהיה מנהל אגף שוק הון אי פעם במדינת ישראל שייקח את החוק הזה ויעניש דירקטור שהוא במלכ"ר והוא מתנדב.

משה גפני: אני לא חושב שזה יקרה אלא אם כן באמת מדובר בפשיעה ובפשיעה אנחנו צריכים להגן על העמיתים, עם כל הכבוד למתנדבים.

משה גפני: קורה שמתנדבים גם פושעים אבל אלה דברים נדירים ולא לזה כוונת המחוקק.

משה גפני: אם זה יעמוד למבחן של בית המשפט, לדעתי אין SAY, מכיוון שאין הכרעה של ועדת הכספים.

משה גפני: יש כאן כאלה שעושים עם הראש ככה ויש כאלה שעושים עם הראש ככה.

משה גפני: זאת אומרת, יש מחלוקת גם בין האורחים ולא רק בין משרדי הממשלה וועדת הכספים.

משה גפני: לכן אין כאן שאלה של שוויון, אין כאן שאלה של צדק, אלא להפך.

משה גפני: יכול להיות שיתברר ברבות השנים שדווקא המהלך שלהם היה הנכון ויכול להתברר ברבות השנים, מה שאני חושב יותר, שהמהלך האחר הוא הנכון וכי עדיף ללכת למהלך של הצעת החוק של האכיפה המינהלית הנוכחית.

משה גפני: זאת התשובה.

משה גפני: אם יש לך משהו להעיר על זה, בבקשה, כי זה הבג"ץ.

ארנון שגב: שמעתי את דברי אדוני היושב ראש, אבל במסגרת עשר הדקות האם תינתן גם לגופים האלה את זכות הבחירה להחליט אם הם רוצים להיות בהסדר?

משה גפני: לא.

משה גפני: עם כל הכבוד, יש גבול גם לליברליות שלי.

משה גפני: זה קו אדום.

משה גפני: בכל אופן יש מדינה מאחורי חופש הפעולה.

משה גפני: יש חוק וצריך לכבד אותו, ואם החוק יאושר, הוא יאושר במליאת הכנסת.

משה גפני: רבותיי, אנחנו יכולים לעבור להצבעות.

שגית אפיק: למעשה הוועדה הצביעה על סעיפים 1 ו-2.

זאב חושינסקי: אם אפשר לומר משפט אחד.

זאב חושינסקי: שמעתי את היועץ המשפטי ולא הבנתי למה הוא הגיע כי אנחנו אמרנו שכבר דנו ומיצינו את העניין, אבל שמעתי את חוות הדעת שלו לגבי השיפוי.

זאב חושינסקי: דרך אגב, אני לא מקבל אותה למרות שהוא המשנה ליועץ המשפטי לממשלה.

זאב חושינסקי: אני יכול לומר לך שכל הסיפור כאן נסוב על העניין של לבוא ולהטיל עיצומים כספיים על עובדים.

זאב חושינסקי: זה לא שאף אחד לא רוצה ללכת נגד עופר עיני ולא שאנחנו עושים משהו שהוא שונה ופחות טוב לעובדים.

זאב חושינסקי: בסך הכול יש כאן ניסיון להטיל עיצומים כספיים על עובדים שכירים.

משה גפני: למה אתה אומר את זה?

זאב חושינסקי: זה מה שאנחנו ביקשנו למנוע.

משה גפני: בסדר.

משה גפני: יפה.

זאב חושינסקי: אנחנו עומדים בהחלטה שלנו ואנחנו עדיין חושבים שאפשר לבטח ולשפות.

ציון שמע: יושב ראש הוועדה, יש לנו את הטקסט שמונח לפנינו ואני רוצה להודות ליושב ראש הוועדה.

משה גפני: אתה לא יכול להודות לפני שמצביעים.

ציון שמע: אני יודע שאתם תצביעו, אבל עדיף מוקדם מאשר מאוחר ואני רוצה להודות ליושב ראש הוועדה על כל הסבלנות והסובלנות, היסודיות ועל האפשרות להגיע להסכמה יחד עם חברי הוועדה.

ציון שמע: אני רוצה להודות לצוות הוועדה, לשגית, ולהודות לעופר עיני על הכניסה שלו העמוקה לנושא על מנת להביא הסדר שהוא נכון, להודות ליושב ראש האגף לאיגוד מקצועי שלנו, לראש אגף הפנסיה שלנו, לוועדי העובדים, למנהל אגף שוק ההון ולצוות שלו.

ציון שמע: אני חושב שהעבודה שנעשתה היא עבודה יוצאת מן הכלל.

ציון שמע: הרבה הרבה תודה על הכול.

משה גפני: תודה רבה.

משה גפני: לשם כך אני מקבל משכורת.

ציון שמע: אני יודע אבל זאת שליחות ציבורית כפויית טובה.

משה גפני: זה נכון.

ציון שמע: בהחלט מותר לומר גם תודה על דברים נכונים שנעשו.

משה גפני: תודה רבה.

שגית אפיק: למעשה הוועדה הצביעה על סעיף 1 ו-2.

שגית אפיק: היו כמה עניינים שהוועדה הכריעה בהם בישיבה הקודמת, בישיבת ההצבעות, והם כבר מופיעים לפניכם בנוסח.

שגית אפיק: אחד מהם מופיע בעמדו 11 למטה בנושא של היחס בין עבירה פלילית לסמכויות הבירור המינהלי.

שגית אפיק: זה מעוגן שם וזה ממשיך גם בעמוד 12, הנושא של החזר סכום העיצום הכספי כאשר מוגש כתב אישום על עבירה לפי החוק הזה.

שגית אפיק: זה עיגון של החלטות הוועדה מהישיבה הקודמת.

שגית אפיק: הבהרה נוספת שביקשו ממני לתת ואנחנו נתקן את זה בנוסח, בנושא תשלום לנפגע הפרה.

שגית אפיק: זה מופיע בעמוד 17.

שגית אפיק: גם לגבי זה אפשר לערער וזה לא מופיע כרגע בנוסח אבל הכוונה הייתה שאפשר לערער גם בעניין הזה.

שגית אפיק: לגבי המלכ"ר, בעמוד 26, בתוספת החמישית, יש לנו בפסקה (4) את נסיבת ההפחתה של השפעת הטלת העיצום הכספי על המשך פעילותו של המפר לרבות לנוכח היחס בין גובה העיצום הכספי לבין הכנסתו השנתית של מפר.

שגית אפיק: אנחנו נוסיף כאן הכנסתו השנתית והכנסתו השנתית מהגוף עצמו.

משה גפני: זה בשביל וסרמן, אבל האמת היא שזה לא בשביל וסרמן אלא זה בשבילי.

משה גפני: אני אמרתי ואני חוזר ואומר שאנשי המלכ"רים עושים מלאכת קודש.

משה גפני: מי שהוא פושע, ישלם את המחיר, אבל מי שהוא לא פושע ובמקרים רגילים יש עליו עיצומים או דברים כאלו או אפילו גם על פי החוק הקיים, במקרה הזה תהיה התחשבות חד משמעית של הרגולטור.

ארנון שגב: אלה לא רק מלכ"רים.

משה גפני: כן.

משה גפני: אני נזעקתי לעניין בגלל סיפור המלכ"רים, אבל ודאי, לגבי כל מתנדב בשירות הציבור צריך להתחשב בעובדה הזאת.

משה גפני: אדם מרוויח שכר ושכר גבוה, אז שיקפיד יותר, לא רק על פשיעה אלא גם על דברים שהם מעבר לעניין.

משה גפני: לא רק כמו שומר חינם אלא גם כמו שומר שכר.

משה גפני: אני מניח שכולם יודעים מה העונשים של שומר שכר כי כנראה למדו את זה בתיכון.

משה גפני: אני למדתי את זה בישיבה.

שגית אפיק: למעשה עד עמוד 33 הוועדה כבר הצביעה.

שגית אפיק: מעמוד 33 עד עמוד 42, אתם יכולים לראות מחוק את ההסדר שהיה בהצעת החוק ביחד עם תיקוני הוועדה לאורך הדיונים, הסדר שלמעשה עכשיו הוועדה תצביע עליו.

משה גפני: עד עמוד 42 מחוק.

שגית אפיק: עד עמוד 42 מחוק.

שגית אפיק: זה בעצם ההסדר שהיה כלול בהצעת החוק.

שגית אפיק: עמוד 42, סעיף 3, זה למעשה הסעיף שמעגן את חוק הייעוץ הפנסיוני הקיים.

שגית אפיק: בינתיים השם של חוק הייעוץ הפנסיוני השתנה לנוכח מערכת הסליקה הפנסיונית, חוק שעבר בוועדת העבודה והרווחה לאחרונה.

שגית אפיק: אני מקריאה את הסעיף.

שגית אפיק: 3.

שגית אפיק: תיקון חוק הפיקוח על שירותים פיננסיים (ייעוץ, שיווק ומערכת סליקה פנסיוניים) בחוק הפיקוח על שירותים פיננסיים (ייעוץ, שיווק ומערכת סליקה פנסיוניים), התשס"ה-2005 – (1) בסעיף 31(ג), במקום "סעיפים 50 עד 50ג" יבוא "סימן ב'1 בפרק ד' וסעיפים", ובסופו יבוא "ובשינוי זה: בסעיף 49ד(א) לחוק האמור, ברישה, במקום "כמפורט בתוספת השלישית או בסעיף 104, למעט הפרה המנויה בפרטים (1) ו-(3) עד (8), בחלק א' לתוספת השלישית" יקראו "כמפורט בסעיפים 32(ד) ו-38".

שגית אפיק: למעשה סעיף 31(ג) בחוק הייעוץ הפנסיוני הקיים החיל את הוראות העיצומים הכספיים מחוק הביטוח.

שגית אפיק: מכיוון שחוק הביטוח משתנה בהצעת החוק הזאת בסעיף 1, ההפניה כרגע היא רק לסימן ב'1 בפרק ד' כאשר הכוונה היא להפנות אך ורק לסמכויות החקירה והחיפוש שמופיעות כרגע בהצעת החוק ולא לעיצומים הכספיים שיש להם עכשיו את מסלול האכיפה המינהלי בחוק הביטוח.

שגית אפיק: סעיפים 32 עד 36 לחוק הייעוץ הפנסיוני הקיים יישארו על כנם.

שגית אפיק: אלו הסעיפים שקובעים את סכומי הקנס האזרחי, את סכומי העיצום הכספי, הסעיפים האלה נשארים ולמעשה מה שמגיע עכשיו זאת התוספת של ההוראות הכלליות שהופיעו עד היום בחוק הביטוח ועכשיו אנחנו פשוט חוזרים עליהן מחוק הביטוח הקיים בלי התיקונים המקלים לטעמי שיש בהצעת החוק הזאת.

שגית אפיק: (2) במקום סעיף 36 יבוא: "36.

שגית אפיק: הפרה נמשכת והפרה חוזרת (א) בהפרה נמשכת, למעט הפרה כאמור בסעיף 32(ב), ייווסף על העיצום הכספי או על הקנס האזרחי הקבוע לאותה הפרה, החלק החמישים שלו לכל יום שבו נמשכת ההפרה.

שגית אפיק: (ב) בהפרה חוזרת ייווסף על העיצום הכספי או על הקנס האזרחי שניתן היה להטיל בשלה אילו הייתה הפרה ראשונה, סכום השווה למחצית העיצום הכספי או הקנס כאמור.

שגית אפיק: לעניין זה, "הפרה חוזרת" – הפרת הוראה מההוראות המפורטות בסעיפים 32 ו-38 בתוך שנתיים מהפרה קודמת של אותה הוראה שבשלה הוטל על המפר עיצום כספי או קנס אזרחי או שבשלה הורשע.

שגית אפיק: 36א.

שגית אפיק: דרישת העיצום הכספי או הקנס האזרחי ותשלומו עיצום כספי או קנס אזרחי ישולמו לפי דרישת הממונה, בתוך שלושים ימים מיום מסירתה.

שגית אפיק: הדרישה תוצא לאחר שנמסרה הודעה למי שאליו נועדה הדרישה, על הכוונה להוציאה וניתנה לו הזדמנות לטעון את טענותיו.

שגית אפיק: בהודעה כאמור יצוין כי בשל הפרה נמשכת יחויב המפר בעיצום כספי או בקנס אזרחי נוסף לפי הוראות סעיף 36.

שגית אפיק: 36ב.

שגית אפיק: סכומי עיצום כספי וקנס אזרחי מעודכנים העיצום הכספי והקנס האזרחי יהיו לפי הסכום המעודכן ביום הדרישה לתשלום, ואם הוגש ערעור ובית המשפט הדן בערעור הורה על עיכוב תשלומי – לפי סכומי המעודכן ביום ההחלטה בערעור.

שגית אפיק: 36ג.

שגית אפיק: הפרשי הצמדה וריבית לא שולם עיצום כספי או קנס אזרחי במועד, ייווספו עליו לתקופת הפיגור הפרשי הצמדה וריבית לפי חוק פסיקת ריבית והצמדה, התשכ"א-1961 (בפרק זה – הפרשה הצמדה וריבית) עד לתשלומי.

שגית אפיק: 36ד.

שגית אפיק: גביה עיצום כספי וקנס אזרחי ייגבו לאוצר המדינה, ועל גבייתו תחול פקודת המסים (גביה).

שגית אפיק: 36ה.

שגית אפיק: שמירת אחריות פלילית (א) תשלום קנס אזרחי לא יגרע מאחריותו הפלילית של אדם בשל הפרה.

שגית אפיק: (ב) הוגש נגד אדם כתב אישום על עבירה לפי חוק זה, לא יחויב בשלב בתשלום קנס אזרחי, ואם שילם – יוחזר לו הסכום ששולם בתוספת הפרשי הצמדה וריבית מיום תשלומי עד יום החזרתו.

שגית אפיק: 36ו.

שגית אפיק: פרסום על הטלת עיצום או קנס הוטל עיצום כספי או קנס אזרחי לפי פרק זה, רשאי הממונה להורות למי שחייב בתשלום העיצום או הקנס להודיע ללקוחות או לפרסם בעיתון או בכך דרך אחרת שיורה את דבר הטלת העיצום או הקנס, את שמו של החייב בתשלום, את מרות ההפרה שבשלה הוטל ונסיבותיה ואת סכום העיצום או הקנס.

שגית אפיק: 36ז.

שגית אפיק: ערעור (א) על דרישה לתשלום עיצום כספי או קנס אזרחי ניתן לערער לפני בית משפט השלום בתוך שלושים ימים מיום שנמסרה הדרישה.

שגית אפיק: (ב) אין בהגשת הערעור כדי לעכב תשלום עיצום כספי או קנס אזרחי, אלא אם כן ה סכים לכך הממונה או הורה בית המשפט אחרת.

שגית אפיק: (ג) התקבל הערעור, יוחזר העיצום הכספי או הקנס האזרחי, בתוספת הפרשי הצמדה וריבית מיום תשלומו עד יום החזרתו".

שגית אפיק: אתה יכול להצביע.

שגית אפיק: תצביע על סעיף 3.

משה גפני: אנחנו מצביעים על סעיף 3 כפי שהקריאה אותו היועצת המשפטית של הוועדה.

משה גפני: ה צ ב ע ה סעיף 3 – אושר פה אחד

שגית אפיק: סעיף 4 הוא בעצם סעיף התחילה.

שגית אפיק: הסיכום שהתקבל במהלך הדיונים בישיבה היה שהפרקים לגבי אכיפה מינהלית, לגבי העיצומים הכספיים בחוק הביטוח ובחוק קופות הגמל ייכנסו בתוך שנה לאחר פרסומו של החוק הזה.

שגית אפיק: ההסכמה הזאת מעוגנת כאן.

שגית אפיק: מכיוון שבחוק הייעוץ הפנסיוני יש חזרה לחוק הקיים, אין צורך בדחיית התחילה בשנה נוספת.

שגית אפיק: חוק הייעוץ הפנסיוני בעצם נשאר על כנו במצב הקיים.

שגית אפיק: כרגע בנוסח זה מופיע: 4.

שגית אפיק: תחילה תחילתו של הפרקים בדבר עיצומים כספיים בחוק הפיקוח על ביטוח ובחוק קופות הגמל שנה לאחר פרסומו של חוק זה.

שגית אפיק: למעשה, כיוון שחוקקנו, אנחנו נחוקק מחדש מבחינה ניסוחית את חוק הייעוץ הפנסיוני, יתכן שבסופו של דבר בחוק המוגמר יופיע שגם חוק הייעוץ הפנסיוני, תחילתו שנה, אבל לא תהיה לזה משמעות מהותית אלא רק משום שאנחנו משנים את הנוסח.

שגית אפיק: המצב הקיים יישאר על כנו.

שגית אפיק: אתה יכול להצביע על סעיף 4.

משה גפני: אנחנו מצביעים על סעיף 4.

משה גפני: ה צ ב ע ה סעיף 4 – אושר פה אחד אני מבקש להצביע על כל החוק.

ארנון שגב: אדוני היושב ראש, סליחה, כנראה לא הבנתי.

ארנון שגב: אפשר להפנות אותי ולומר מה יהיה סכום העיצום הכספי?

שגית אפיק: בחוק הקיים.

שגית אפיק: סעיף 32 לחוק הקיים ימשיך לחול.

משה גפני: לא משנים אותו.

משה גפני: אם אתה רוצה, אחרי הישיבה היועצת המשפטית של ועדת הכספים תיתן לך ייעוץ משפטי בעניין הזה, אם יש צורך, אבל נראה לי שאין צורך.

משה גפני: אנחנו מצביעים על אישור הצעת חוק הגברת האכיפה בשוק ההון (תיקוני חקיקה), תשע"א-2011 לקריאה שנייה ושלישית.

משה גפני: ה צ ב ע ה הצעת החוק – אושרה פה אחד תודה רבה.

משה גפני: החוק אושר.

משה גפני: אני מודה למנהל אגף שוק ההון, אני מודה לעובדי אגף שוק ההון, אני מודה למשרד המשפטים, אני מודה ליועצים המשפטיים, אני מודה להסתדרות, אני מודה לגופים, אני מודה ליועצת המשפטית של הוועדה, אני מודה למנהל הוועדה, אני מודה לכל חברי הוועדה ואני מודה לקדוש ברוך הוא.

משה גפני: תודה רבה.

עודד שריג: רציתי לנצל את ההזדמנות שהצבענו ואני מודה לכם על העבודה המאומצת.

עודד שריג: בהחלט הייתה תוספת ראויה, הדברים שנכנסו.

עודד שריג: תודה לחברי הכנסת, תודה ליושב ראש הוועדה הרב גפני ולכל אלה שעבדו אתנו, שגית וטמיר.

עודד שריג: באמת עבודה מאומצת וטובה.

עודד שריג: תודה.

יוסי רז: גם עובדי בנק לאומי מודים לחבר הכנסת גפני על שיתוף הפעולה ועל התמיכה שלו בארגון עובדי בנק לאומי.

יוסי רז: אנחנו מציינים את זה לשבח לפרוטוקול ורוצים לציין זאת לברכה.

יוסי רז: חן חן, תעשה חיל.

משה גפני: תודה רבה.

משה גפני: אנחנו עוברים לסעיף הבא.